./data/phi0914/phi00140/phi0914.phi00140.perseus-lat1.xml
tu quoque velim inquiras, qua laetitia quo lusu apud me celebratum hesternum       convivium sit illo etiam, pravo forsitan, gaudio provehente, quod in iuvenali       armorum certamine pars nostra non inferior fuerat  miseria haec et metus       crapulam facile excusserunt;  quae si non       intervenissent, insidiatores nos sopiti iaceremus   si domum tuam expugnaturus, capta domo dominum interfecturus eram,       non temperassem vino in unum diem, non milites meos abstinuissem?  et ne ego me solus nimia simplicitate       tuear, ipse quoque minime malus ac suspicax frater “nihil aliud scio” inquit,       “nihil arguo, nisi quod cum ferro  comisatum venerunt   ” si quaeram, unde       id ipsum scias, necesse erit te fateri, aut speculatorum tuorum plenam domum       fuisse meam aut illos ita aperte sumpsisse ferrum, ut omnes viderent   et ne quid ipse aut prius inquisisse aut nunc       criminose argumentari videretur, te quaerere ex iis, quos nominasset, iubebat,       an ferrum habuissent, ut tamquam in re dubia, cum id quaesisses, quod ipsi       fatentur, pro convictis haberentur   quin tu       illud quaeri iubes, num tui occidendi causa ferrum sumpserint, num me auctore et       sciente? hoc enim videri vis, non illud, quod fatentur et palam est   sed sui se tuendi causa sumpsisse dicunt  recte an       perperam fecerint, ipsi sui facti rationem reddent; meam causam, quae nihil eo       facto contingitur, ne miscueris, aut explica, utrum aperte an clam te adgressuri       fuerimus   si aperte, cur non omnes ferrum       habuimus? cur nemo praeter eos, qui tuum speculatorem pulsaverunt?  si clam, quis ordo consilii fuit?       convivio soluto cum comisator ego discessissem, quattuor substitissent, ut  sopitum te adgrederentur, quomodo fefellissent et alieni et mei et       maxime suspecti, quia paulo ante in rixa fuerant? quomodo autem trucidato te       ipsi evasuri fuerunt? quattuor gladiis domus tua capi et expugnari potuit?”